rejauldu/bengali-wikipedia huggingface dataset:
নূর বানো (১৯৪২ – ১৪ই ফেব্রুয়ারি ১৯৯৯) পাকিস্তানের সিন্ধু প্রদেশের বাদিন জেলার মিঠু গোপাং গ্রামের একজন লোক গায়িকা ছিলেন। তিনি সিন্ধু প্রদেশে, বিশেষ করে গ্রামীণ সিন্ধু প্রদেশে জনপ্রিয় ছিলেন। তিনি খোলামেলা সঙ্গীতের আসর, মেলা এবং গ্রামীণ এলাকার বিয়ের অনুষ্ঠানে গান গেয়েছেন।   জীবনী  নূর বানো ১৯৪২ সালে সিন্ধু প্রদেশের বাদিন জেলার পিরু লাশারির কাছে মিঠু গোপাং নামে একটি গ্রামে জন্মগ্রহণ করেন। পরে, তিনি সিন্ধু প্রদেশের তালহারে চলে যান।Shaikh, M.S., Badin, pp. 16, Mehran Arts Council, Hyderabad, Sindh, Pakistan তাঁর পিতার নাম ছিল সুলেমান গোপাং। তিনি একজন দরিদ্র কৃষক ছিলেন। নূর কোনো বিদ্যালয়ে শিক্ষালাভ করেননি, তিনি কাছাকাছি মেলা এবং গ্রামীণ এলাকার গিয়ে বিয়ের গান গাইতেন।Rahookro Usman; Noor Bano Gopang, Sona Sarekhiyoon Sartiyoon (In Sindhi), pp. 145, Samroti Publication, Tharparker, 2017. তিনি হায়াত গোপাং ও ওস্তাদ মিঠু কাছির কাছ থেকে সঙ্গীতের তালিম নেন।  সঙ্গীত জগতে প্রবেশ প্রখ্যাত উস্তাদ পীর আলী মুহাম্মদ শাহ রশিদী এবং পীর হাসসামুদ্দিন শাহ রশিদী সিন্ধুর সঙ্গীত ও সংস্কৃতিকে ভালো বাসতেন। তাঁরা তালহারের সৈয়দ ওয়াদাল শাহ রশিদীর গৃহে যান। সৈয়দ ওয়াদাল শাহ তাঁদের সম্মানে একটি সংগীতানুষ্ঠানের আয়োজন করেন। সেই অনুষ্ঠানে গান গাইতে ডাকা হয় নূর বানোকে। অতিথিরা তাঁর স্বাভাবিক মিষ্টি সুরেলা কণ্ঠে মুগ্ধ হয়েছিলেন। তাঁরা তাঁকে রেডিও পাকিস্তান হায়দ্রাবাদে গান গাওয়ার পরামর্শ দেন। সৈয়দ ওয়াদাল শাহের ছেলে পীর জামান শাহ রশিদী ১৯৬০ এর দশকের শেষদিকে তাঁকে রেডিও পাকিস্তানের সঙ্গে পরিচয় করিয়ে দেন। পাকস্তান রেডিওতে প্রথম গান করেই তিনি সিন্ধুর প্রতিটি গ্রামে জনপ্রিয় হয়ে ওঠেন। রেডিও পাকিস্তানে তাঁর প্রথম গান ছিল "মুনহনজয় মারুয়ারান জুন বলিয়ুঁ সুজানান" (منهنجي ماروئڙن جون ٻوليون سڃاڻان)। তিনি ১৯৭০ এবং ১৯৮০ এর দশকে সিন্ধুর অন্যতম জনপ্রিয় মহিলা লোক গায়িকা ছিলেন।  নূর বানো রেডিও পাকিস্তানে একক গায়ক হিসেবে বেশিরভাগ গান গেয়ে সখ্যাতি লাভ করেছেন, তবে তিনি বিখ্যাত গায়ক মাস্টার মুহাম্মদ ইব্রাহিম, মিঠু কাছি, জরিনা বালুচ এবং আমিনার সাথেও গান গেয়েছেন। তিনি সিন্ধি বিবাহের গানের জন্যও জনপ্রিয় ছিলেন, যেগুলিকে "লাডা" বা "সাহেরা" বলা হত। তাঁর কিছু গান রেডিও পাকিস্তান হায়দ্রাবাদের সঙ্গীত সংগ্রহালয়েও পাওয়া যায়।  মৃত্যু তিনি ১৯৯৯ সালের ১৪ই ফেব্রুয়ারি তারিখে তালহারে মারা যান এবং তাঁকে হায়দার শাহ লাক্যারি সমাধিস্থলে সমাহিত করা হয়েছে।Chandio, Khadim Hussain; Noor Bano, Maroo Jay Malir Ja (in Sindhi), pp. 242, Ganj Bux Kitab Ghar, 2002.   তথ্যসূত্র   বিষয়শ্রেণী:সিন্ধি ব্যক্তি বিষয়শ্রেণী:সিন্ধুর সঙ্গীতশিল্পী বিষয়শ্রেণী:পাকিস্তানি লোকসঙ্গীত শিল্পী বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:১৯৪২-এ জন্ম বিষয়শ্রেণী:১৯৯৯-এ মৃত্যু
সিলেটি কুতাকানতি (বৈজ্ঞানিক নাম: Hara jerdoni) (ইংরেজি: Sylhet Hara) হচ্ছে Erethistidae পরিবারের Hara গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ এবং ভারতে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ভারতের স্বাদু পানির মাছ
পাসওয়ার্ড সাধারণত ব্যবহার করা হয় গোপনীয়তা যাচাইয়ের চাবি হিসেবে।  পাসওয়ার্ড দ্বারা আরো বুঝায়:  চলচ্চিত্র   পাসওয়ার্ড (২০১৯-এর ভারতীয় চলচ্চিত্র), একটি ২০১৯ সালের  ভারতীয় বাংলা ভাষার চলচ্চিত্র।  পাসওয়ার্ড (২০১৯-এর বাংলাদেশী চলচ্চিত্র), একটি ২০১৯ সালের বাংলাদেশী চলচ্চিত্র।  পাসওয়ার্ড (২০১৯-এর নেপালি চলচ্চিত্র), একটি ২০১৯ সালের নেপালি চলচ্চিত্র।  টেলিভিশন এবং খেলা পাসওয়ার্ড (গেম শো) পাসওয়ার্ড (গেম) পাসওয়ার্ড (ভিডিও গেম)  সঙ্গীত "পাসওয়ার্ড", ১৯৬৪ সালে কিটি ওয়েলসের গাওয়া একটি গান "পাসওয়ার্ড",  কাইলি মিনোগ দ্বারা প্রকাশিত একটি গান ২০০১ সালে যা ইউর ডিস্কো ইউর নিড এ্যালবামের একটি গান।  বই পাসওয়ার্ডস, লিখেছেন জিন বাউদ্রিলার্ড  অন্যান্য  ইএসপিআরআইটি গবেষণা প্রকল্প পাসওয়ার্ড ‌এক্স.৫০৯ প্রযু্ক্তিতে।
ভারতীয় কোকিল বা বউ কথা কও (, বৈজ্ঞানিক নাম: Cuculus micropterus) কোকিল গোত্রীয় পাখি পরিবারের সদস্য। কোকুলিফর্মস বর্গের অন্তর্ভুক্ত বউ কথা কও পাখিটি এশিয়া মহাদেশের বাংলাদেশ, ভারত, পাকিস্তান, শ্রীলঙ্কার পূর্বঞ্চল থেকে ইন্দোনেশিয়া, চীনের উত্তরাঞ্চল, রাশিয়া প্রভৃতি দেশে দেখা যায়। একাকী, নিভৃতচারী ও লাজুক পাখি হিসেবে এর পরিচিতি রয়েছে। বনাঞ্চলসহ উন্মুক্ত গাছ-গাছালিপূর্ণ এলাকা থেকে শুরু করে ৩,৬০০ মিটার উঁচুতেও এদের দেখা যায়।   বিবরণ  মাঝারি আকারের কোকিলজাতীয় পাখি হিসেবে বউ কথা কও পাখির স্ত্রী-পুরুষকে একই রকম দেখতে লাগে। এদের ঊর্ধ্বাংশে ধূসর এবং পিছনের অংশে কালো পালক রয়েছে। লেজটি বিস্তৃত থাকে। প্রাপ্তবয়স্ক পাখির মাথা ও পাখায় বাদামী এবং সাদা বর্ণের পালকের সংমিশ্রণ লক্ষ করা যায়। এদের অক্ষিগোলক ধূসর থেকে হলুদ বর্ণের। চোখের মণি হালকা বাদামী থেকে লোহিত আকারের হয়ে থাকে। স্ত্রীজাতীয় বউ কথা কও পাখি সনাক্তকরণের সহজ উপায় হল, পুরুষের তুলনায় এদের গলা, বুক ও লেজের দিক হালকা ধূসর বর্ণের হয়। পেটের অংশটুকু সরু থাকে।  পাখিটি অতি উচ্চৈস্বরে  সুর করে ডেকে ওঠে। সাধারণভাবে তাদের ডাকে যে চারটি বোল শনাক্ত করা হয়ে থাকে,  সেগুলো শুনতে লাগে অনেকটা - অরেঞ্জ-পিকো, বো-ক-টা-কো, ক্রসওয়ার্ড পাজল বা ওয়ান মোর বোটল। অঞ্চলভেদে সুরের ভিন্নতা খুব কমই দেখা যায়। বাংলা ভাষায় বো-ক-টা-কো-কেই আঞ্চলিকভাবে বৌ কথা কও নামে অভিহিত করা হয়। চীনে এ সুরটির মাধ্যমে শেষ থেকে জেগে ওঠাকে নির্দেশ করে। ভারতের কাঙ্গরা উপত্যকায় পাখির ডাককে হোয়ার ইজ মাই শিপ নামে শোনা যায়, যার অর্থ হচ্ছে মৃত রাখালের আত্মা।   জীববৈচিত্র্য  বউ কথা কও পরজীবি পাখি হিসেবে পরিচিত। স্ত্রীজাতীয় পাখিটি একটিমাত্র ডিম পাড়ে। ফিঙে এবং কাকের ন্যায় কালো পাখির বাসায় ডিম পেড়ে উধাও হয়ে যায়। অবশ্য ডিম পাড়ার পূর্বে ফিঙে অথবা কাকের একটি ডিম খেয়ে ফেলে কিংবা নিচে ফেলে দেয়। চীনের উত্তরাংশে পাখিটির ডিম পাড়ার মৌসুম হচ্ছে মে থেকে জুলাই, ভারতীয় উপমহাদেশে মার্চ থেকে আগস্ট, বার্মায় জানুয়ারি থেকে জুন এবং মালয় উপত্যকায় জানুয়ারি থেকে আগস্ট পর্যন্ত সময়কাল।Payne, RB (2005). The Cuckoos.. Oxford University Press.. pp. 25, 101, 492–494 ১২ দিন অতিবাহিত হবার পর ডিম ফুটে বাদামী বর্ণের বাচ্চা জন্মে। আমুর এলাকায় ১৪ দিন সময় ব্যয় হয়।   তথ্যসূত্র    বহিঃসংযোগ   The Internet Bird Collection  Images at ADW  বিষয়শ্রেণী:পাকিস্তানের পাখি বিষয়শ্রেণী:ভুটানের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:বাংলাদেশের পাখি বিষয়শ্রেণী:বাসা পরজীবী পাখি বিষয়শ্রেণী:কুকুলাস বিষয়শ্রেণী:১৮৩৭-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি
'ময়না ধুম' ২০১৯ সালে প্রকাশিত বাংলা ভাষায় রচিত, একটি চলচ্চিত্র সঙ্গীত। এই সঙ্গীত বা গানটি ২৭ সেপ্টেম্বর, ২০১৯ তারিখে মুক্তিপ্রাপ্ত সাপলুডু চলচ্চিত্রে 'আইটেম সং' হিসেবে ব্যবহার করা হয়েছে। 'সাপলুডু' চলচ্চিত্রের পরিচালক গোলাম সোহরাব দোদুল ও তানভীর আলম সজীব যৌথভাবে এইগানের গীতি রচনা করেছেন। তানভীর আলম সজীবের সুর ও সঙ্গীতায়োজনে এই গানে যৌথভাবে কণ্ঠ দিয়েছেন সুরকার নিজে ও দিলশাদ নাহার কনা। বাংলাদেশের আদিবাসীদের হোলি উৎসব এই গানের মূল উপজীব্য। জানুয়ারি,২০১৯-এ গানটি ধারণ করা হয়।   দৃশ্যধারণ  গাজীপুরের মধুপুরে এই গানটির দৃশ্যধারণ করা হয়। মূল গানে ঠোঁট মিলিয়েছেন জাহিদ হাসান এবং ইশরাত পুনম। সাপলুডু চলচ্চিত্রের পরিচালক এই গানের দৃশ্যধারণ পরিচালনা করেছেন। এই গানের দৃশ্যায়নে শত নৃত্যশিল্পী অংশ গ্রহণ করেছেন। এছাড়াও সাপলুডু চলচ্চিত্রের দুইটি মুখ্য চরিত্রে রূপদানকারী আরিফিন শুভ ও বিদ্যা সিনহা সাহা মিমকে এই গানের দৃশ্যে পলায়নপর অবস্থায় দেখা যায়। মূল চলচ্চিত্রে এই গানের মাধ্যমে জাহিদ হাসানের আবির্ভাব ঘটে।   মুক্তিলাভ  চলচ্চিত্রের প্রচারণার অংশ হিসেবে এই গানটি মূল চলচ্চিত্র মুক্তির পূর্বে প্রকাশ করা হয়। ৩১ আগস্ট,২০১৯ তারিখে আরটিভি মিউজিক-এর ব্যানারে এই গানসহ সাপলুডু চলচ্চিত্রের চারটি গান প্রকাশ করা হয়। গানটির মিউজিক ভিডিও ২১ সেপ্টেম্বর, ২০১৯ তারিখে আরটিভি মিউজিক-এর ইউটিউব চ্যানেল হতে অবমুক্ত করা হয়।   সমালোচনা  এই গানে জাহিদ হাসানের অভিনয় সমাদৃত হয়  তবে প্রথম আলো পত্রিকায় সমালোচক জিনাত শারমিন এই গানের "শীত বুঝি না, বসন্ত বুঝি না, বুঝি সোনার গয়না" পঙক্তিটি নারীদের জন্য অবমাননাকর মর্মে সমালোচনা করেছেন।   আরও দেখুন    তথ্যসূত্র    বহিঃসংযোগ    'ময়না ধুম' গানের চিত্র গ্রহণের নেপথ্য  বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত
গৌরীপুর ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকাহততহ    আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার :97%  শিক্ষা প্রতিষ্ঠান:গজন্দর সরকারি প্রাথমিক বিদ্যালয়  বৈশিষ্ট্য:এই বিদ্যালয় থেকে দুইজন জাতীয় প্রাথমিক শিক্ষা পদক প্রতিযোগিতায়  তিনবার  জাতীয় পর্যায়ে প্রথম স্থান অর্জন  করেছেএছাড়াও এই বিদ্যালয় থেকে   ৭ জন শাপলা কাব অ্যাওয়ার্ড  অর্জন  করেছে   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গৌরীপুর উপজেলার ইউনিয়ন
ব্যাড ব্লাড একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে।https://www.f4wonline.com/news/wwe/wwe-bad-blood-returning-this-october-location-announced/ এটি ব্যাড ব্লাড কালানুক্রমিকের অধীনে প্রচারিত চতুর্থ অনুষ্ঠান। এই অনুষ্ঠানটি ২০২৪ সালের ৫ই অক্টোবর তারিখে মার্কিন যুক্তরাষ্ট্রের জর্জিয়ার আটলান্টার স্টেট ফার্ম এরিনায় অনুষ্ঠিত হবে; যা ২০২২ সালের ডে ১-এর পর এই মাঠে ডাব্লিউডাব্লিউইর প্রথম অনুষ্ঠান ছিল।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি ব্যাড ব্লাড ১৯৯৭ সালের অক্টোবর মাসে ১৮তম ইন ইয়র হাউজ প্রতি-দর্শনে-পরিশোধ (পিপিভি) হিসেবে অনুষ্ঠিত হয়েছিল। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৯ সালের ফেব্রুয়ারি মাসে অনুষ্ঠিত সেন্ট ভ্যালেন্টাইন'স ডে ম্যাসাকার: ইন ইয়র হাউজ অনুষ্ঠানের পর ইন ইয়র হাউজ বন্ধ করে দেয়া হয়েছিল, কেননা সংস্থাটি তার মাসিক প্রতি-দর্শনে-পরিশোধের জন্য স্থায়ী নাম সংযোজন করতে সক্ষম হয়েছিল। ৬ বছর পর, ২০০৩ সালে ডাব্লিউডাব্লিউই এক ঘোষণায় জানিয়েছিল যে ব্যাড ব্লাড র ব্র্যান্ডের জন্য একটি বার্ষিক সরাসরি অনুষ্ঠান হিসেবে প্রতি বছরের জুন মাসে অনুষ্ঠিত হবে।  ২০২৪ সালের এই অনুষ্ঠানটি ব্যাড ব্লাড কালানুক্রমিকের চতুর্থ অনুষ্ঠান, যা ৫ই অক্টোবর তারিখে মার্কিন যুক্তরাষ্ট্রের জর্জিয়ার আটলান্টার স্টেট ফার্ম এরিনায় আয়োজন করার জন্য নির্ধারণ করা হবে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হবে।  তথ্যসূত্র  ২০২৪ ব্যাড ব্লাড ব্যাড ব্লাড বিষয়শ্রেণী:অক্টোবর ২০২৪-এ মার্কিন যুক্তরাষ্ট্রে ঘটনা বিষয়শ্রেণী:২০২৪-এ জর্জিয়া (অঙ্গরাজ্য) বিষয়শ্রেণী:জর্জিয়ায় (অঙ্গরাজ্য) ঘটনা বিষয়শ্রেণী:আটলান্টায় পেশাদার কুস্তি
ফ্লোরেন্স (; ) মধ্য ইতালির তুস্কানি (তুস্কানা) অঞ্চল ও ফ্লোরেন্স প্রদেশের প্রধান শহর হিসেবে খ্যাত। রোমের উত্তর-পশ্চিমে প্রায় ২৩০ কিলোমিটার দূরে এ শহরের অবস্থান। ১৮৬৫ থেকে ১৮৭০ সাল পর্যন্ত মেয়াদকালে এ শহরটি আধুনিক ইতালি রাজতন্ত্রের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্সের সবচেয়ে জনবহুল, যার সংখ্যা প্রায় ৩,৭০,০০০জন।Bilancio demografico anno 20010, dati ISTAT   ঐতিহাসিক দৃষ্টিকোণ বিশ্লেষণ ও শহরের গুরুত্ব অনুধাবন করে ইউনেস্কো ১৯৮২ সালে এ শহরকে বিশ্ব ঐতিহ্যের তালিকায় অন্তর্ভুক্ত করে। সুপ্রাচীন ভবনগুলোয় চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমন-কি অর্থ-প্রাচুর্য্যের নিদর্শন লক্ষ্য করা যায়। এ শহরের সর্বাপেক্ষা জনপ্রিয় ব্যক্তিত্বদের মধ্যে রয়েছেন লিওনার্দো দ্য ভিঞ্চি, মাইকেল অ্যাঞ্জেলো, দাঁন্তে, ম্যাকিয়াভেলী, গ্যালিলিওসহ সুপরিচিত মেডিসি পরিবারের শাসকদের নাম সবিশেষ উল্লেখযোগ্য।   ইতিহাস  ঐতিহাসিক দৃষ্টিকোণ থেকে ফ্লোরেন্সের রয়েছে গৌরবোজ্জ্বল ইতিহাস। খ্রীষ্ট-পূর্ব প্রথম শতাব্দীতে রোমান সামরিক উপনিবেশ হিসেবে ফ্লোরেন্সকে দেখা যায়। মধ্যযুগে ইউরোপের ব্যবসা-বাণিজ্যের প্রধান কেন্দ্রস্থল হিসেবে বিবেচিত ছিল ফ্লোরেন্স, যা ঐ সময়ে অন্যতম সমৃদ্ধশালী শহরে পরিণত করেছিল। প্রায়শঃই এ শহরকে ইতালির পুণঃজাগরণের পীঠস্থান রূপে গণ্য করা হয়ে থাকে। এ শহরটি দীর্ঘদিন মেডিসি পরিবার কর্তৃক শাষিত হয়েছে। পাশাপাশি, অনেক ধর্মযাজক ও প্রজাতান্ত্রিক অভ্যুত্থানের মাধ্যমে রাজনৈতিক ইতিহাস গড়ে উঠে। চতুর্দশ শতক থেকে ষোড়শ শতক পর্যন্ত জ্ঞানচর্চা, চিত্রকলা ও স্থাপত্যকলার জন্যও শহরটি বিখ্যাত। যারফলে এ শহরকে মধ্যযুগের এথেন্স নামে ডাকা হয়।Spencer Baynes, L.L.D., and W. Robertson Smith, L.L.D., Encyclopædia Britannica. Akron, Ohio: The Werner Company, 1907: p.675 বলা হয়ে থাকে যে, প্রায় এক হাজার বিখ্যাত ইউরোপীয় চিত্রকর দ্বিতীয় শতকে এখানে পদার্পণ করেন। তন্মধ্যে প্রায় ৩৫০ জন ফ্লোরেন্সে বসবাস কিংবা কাজ করেছেন। ফ্লোরেন্সের বর্তমান গৌরবোজ্জ্বল দিক বলতে প্রধানত সুদূর অতীতকেই নির্দেশ করে।   তথ্যসূত্র    পাদটীকা   Niccolò Machiavelli. Florentine Histories        Chaney, Edward(2003), A Traveller's Companion to Florence.              Ferdinand Schevill, History of Florence: From the Founding of the City Through the Renaissance (Frederick Ungar, 1936) is the standard overall history of Florence.     বহিঃসংযোগ    The High Renaissance in Florence – Video  The Moscow Florentine Society  Florence Buildings Art History  Florence view   Moving Postcards Florence  বিষয়শ্রেণী:ইতালির শহর  বিষয়শ্রেণী:তুস্কানির শহর ও নগর বিষয়শ্রেণী:ফ্লোরেন্স বিষয়শ্রেণী:ইতালির সাবেক রাজধানী বিষয়শ্রেণী:সাবেক রাজধানী বিষয়শ্রেণী:প্রাক্তন জাতীয় রাজধানী বিষয়শ্রেণী:প্রাক্তন জাতির রাজধানী বিষয়শ্রেণী:খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান
হোসে কার্লোস দোস রেইস মেইরেলেস জুনিয়র (হিবেইরাও প্রেতো, ১৯৪৮) একজন ব্রাজিলিয়, যিনি ফুনাইতে কাজ করেন। এটি ব্রাজিলের এমন একটি সংস্থা যা আদিবাসী জনগোষ্ঠীকে সুরক্ষা দেয়। তিনি অসংস্পৃষ্ট জনগোষ্ঠী বিষয়ে বিশেষজ্ঞ হিসেবে পরিচিত।   প্রারম্ভিক জীবন  মেইরেলেস হিবেইরাও প্রেতো শহরে এক অভিযাত্রী ও গবাদি পশুপালনকারী পরিবারের সদস্য হিসেবে জন্মগ্রহণ করেন। তিনি সান্তা রিতা দো পাসা কোয়াত্রো (সাও পাওলো) নামের একটি ছোট শহরে বেড়ে ওঠেন। তরুণ বয়সে তিনি প্রকৌশলবিদ্যার পড়াশোনা ত্যাগ করে সাও পাওলো শহরে চলে আসেন। সেখানে তিনি আদিবাসী অধ্যয়ন সম্পর্কিত একটি কোর্সে ভর্তি হন। স্বল্পমেয়াদি এই প্রাথমিক প্রশিক্ষণ শেষে তাকে মারানইয়াও প্রদেশে পাঠানো হয়, যেখানে তিনি প্রথমে উরুবু-কা'আপোর এবং পরে আওয়া (গুয়াজা) জনগোষ্ঠীর সঙ্গে কাজ করেন, যাদের সঙ্গে তার তখন সদ্য প্রথম যোগাযোগ হয়েছিল।   ফুনাই  ১৯৭০ সালে মেইরেলেস প্রকৌশলবিদ্যার পড়াশোনা ত্যাগ করে ফুনাইতে যোগ দেন। ১৯৭৬ সালে তিনি আক্রে প্রদেশে ইয়াকো নদীর কাছাকাছি একটি ফুনাই আউটপোস্টের প্রধান হিসেবে কাজ শুরু করেন। সেখানে তিনি মানচিনেরি এবং জামিনাওয়া জনগোষ্ঠীর সঙ্গে প্রায় দশ বছর কাজ করেন।  ১৯৮৮ সালে তিনি এমন এক নীতির প্রধান সমর্থক হন, যেখানে “শ্বেতাঙ্গদের” সঙ্গে যোগাযোগে অনাগ্রহী আদিবাসীদের বিচ্ছিন্ন জীবনধারা বজায় রাখার পক্ষে অবস্থান নেওয়া হয়। এই নীতি ছিল নৃতত্ত্ববিদ এবং সরকারগুলোর দীর্ঘদিনের প্রচলিত অবস্থান, যা পূর্বে ছিল যোগাযোগের মাধ্যমে আদিবাসীদের “সুরক্ষা”, “সংস্কৃতির সঙ্গে খাপ খাওয়ানো” এবং “একীভূত” করার ধারণার ওপর ভিত্তি করে। (সিলভিও দা-রিন পরিচালিত চলচ্চিত্রের তথ্যসূচি)  মেইরেলেস ১৯৮৭ সালে আদিবাসী বিষয়ক বিশেষজ্ঞ সিডনি পসুওলোরVAZ, Antenor. উদ্যোগে প্রতিষ্ঠিত ফুনাইয়ের অসংস্পৃষ্ট আদিবাসী বিভাগের (বিচ্ছিন্ন জনগোষ্ঠী) নেতৃত্বে যুক্ত আছেন। পাশাপাশি তিনি রিও এনভিরার জাতিতাত্ত্বিক-পরিবেশ সংরক্ষণ ফ্রন্টের সমন্বয়ক হিসেবে কাজ করছেন। এই ফ্রন্টের সদর দপ্তর ফেইজো শহরে।  এই দায়িত্বে থেকে তিনি বহু বিপদের সম্মুখীন হয়েছেন। ২০০৪ সালে তার মুখে তীর বিদ্ধ হয়েছিল এবং ১৯৮০-এর দশকে তার দল অসংস্পৃষ্ট আদিবাসীদের আক্রমণের শিকার হয়। সেই সময় তিনি তার শ্বশুরকে রক্ষা করতে গিয়ে একজন আদিবাসীকে হত্যা করেন, যা আজও তার জীবনের অন্যতম বড় মানসিক আঘাত হিসেবে রয়ে গেছে।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:২১শ শতাব্দীর ব্রাজিলীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:আদিবাসী অধিকার কর্মী
ইস্ট-ওয়েস্ট মেডিকেল কলেজ বাংলাদেশের রাজধানী ঢাকায় অবস্থিত একটি বেসরকারী মেডিকেল কলেজ। এর অবস্থান ঢাকা উত্তর সিটি কর্পোরেশন এলাকার আওতাধীন তুরাগ থানার আইচিনগর, জেবিসিএস সরণীতে, আব্দুলাহপুর-আশুলিয়া বেড়িবাঁধ সড়ক সংলগ্ন এলাকায়। এখানে ৬৫০ শয্যা বিশিষ্ট জেনারেল হাসপাতাল আছে। জাপানের জাইকা ও শিপ-আইচি মেডিকেল সার্ভিসেস লিমিটেড এর সহায়তায় আরো ৬৫০ শয্যা হাসপাতাল ভবনের কাজ প্রায় শেষ পথে। হাসপাতালের সাথে সংযুক্ত এই কলেজে ঢাকা বিশ্ববিদ্যালয় এর মেডিসিন ফ্যাকাল্টির অধীনে ৫ বছর মেয়াদি ব্যাচেলর অব মেডিসিন ও ব্যাচেলর অব সার্জারি প্রোগ্রাম চালু রয়েছে। এছাড়াও একই ক্যাম্পাসে ডেন্টাল কলেজ ও হাসপাতাল, বিএসসি নার্সিং ও নার্সিং ইন্সটিটিউট রয়েছে। বাংলাদেশের ২য় বার্ন ইউনিট এখানে অবস্থিত। এছাড়াও বিশেষায়িত ট্রমা সেন্টার ও ক্যান্সার নিরাময় কেন্দ্র নির্মানাধীন।   অন্যান্য  ইস্ট ওয়েস্ট মেডিকেল কলেজ ও হাসপাতাল (ইডব্লিউএমসিএইচ) আলিম ফাউন্ডেশনের সক্রিয় সহযোগিতায় ২০০০ সালে ঢাকার তুরাগে প্রতিষ্ঠিত হয়। প্রথমে ৫০ জন ছাত্রছাত্রী নিয়ে যাত্রা শুরু হয় মেডিকেল কলেজের কার্যক্রম। বর্তমানে ১২০ জন করে শিক্ষার্থী সম্মিলিত মেডিকেল ভর্তি পরীক্ষায় উত্তীর্ণ হয়ে ভর্তি হতে পারেন এবং ২০১৮-১৯ শিক্ষাবর্ষে ১৬ তম এমবিবিএস ব্যাচ ভর্তি হয়েছে। ৫০% আসন বিদেশী শিক্ষার্থীদের জন্য বরাদ্দ, যেখানে বর্তমানে নেপাল, মালদ্বীপ এবং ভারতের জম্মু-কাশ্মীর, আসাম, উত্তর প্রদেশ, বিহার ও পশ্চিমবঙ্গের শিক্ষার্থী রয়েছে।  বিভাগসমূহ  এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, প্যাথলজি, মাইক্রোবায়োলজি, ফার্মাকোলজি, জেনারেল মেডিসিন, জেনারেল সার্জারি, গাইনি ও অবস, অপথ্যালমোলজি, ইএনটি, নিউরোমেডিসিন, কার্ডিও-থোরাসিক সার্জারি, অর্থোপেডিক্স, সাইকিয়াট্রি, ব্লাড ট্রান্সফিউশন, ফ্যামিলি প্ল্যানিং, ইউরোলজি, ডার্মাটোলজি, নেফ্রলজি এবং অন্যান্য গুরুত্বপূর্ণ সব বিভাগ রয়েছে।  শিক্ষার্থীদের আবাসন ব্যবস্থা  ছেলেদের জন্য ১টি ও মেয়েদের জন্য ২টি পৃথক হল রয়েছে। এছাড়াও নার্সিং হোস্টেল আছে। নতুন হল নির্মানাধীন।  সহশিক্ষা কার্যক্রম  মেডিকেল শিক্ষার্থীদের দ্বারা পরিচালিত জাতীয় পর্যায়ের স্বেচ্ছাসেবী সংগঠন "সন্ধানী" এর কার্যক্রম রয়েছে। "সন্ধানী, ইস্ট-ওয়েস্ট মেডিকেল ও আপডেট ডেন্টাল কলেজ ইউনিট" নাম এ এর কার্যক্রম পরিচালিত হয়। এছাড়াও "ইস্ট-ওয়েস্ট মেডিকেল ডিবেটিং ও কুইজ ক্লাব" নামে পৃথক একটি সংগঠন রয়েছে। নিয়মিত ক্রীড়া প্রতিযোগিতা ও বার্ষিক সাংস্কৃতিক অনুষ্ঠান আয়োজিত হয়। এলামনাই এসোসিয়েশনের কাজ শুরু হয়েছে।   তথ্যসূত্র   বিষয়শ্রেণী:ঢাকা জেলার মহাবিদ্যালয় বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি মেডিকেল কলেজ
মিলান টিভি হল একটি সাবস্ক্রিপশন-ভিত্তিক টেলিভিশন চ্যানেল যা ইতালীয় ফুটবল ক্লাব এসি মিলান দ্বারা পরিচালিত। এটি প্রথম ১৬ ডিসেম্বর ১৯৯৯ সালে মিলান চ্যানেল হিসাবে সম্প্রচারিত হয়, বর্তমান নামটি ১ জুলাই ২০১৬ তারিখে গৃহীত হয়।  চ্যানেলটি এসি মিলান ভক্তদের খেলোয়াড় এবং কর্মীদের সাথে একচেটিয়া সাক্ষাত্কার, সকল সেরি এ, কোপা ইতালিয়া, এবং চ্যাম্পিয়ন্স লিগ / উয়েফা কাপ খেলার পুনঃপ্রচার সহ সম্পূর্ণ ম্যাচ, ভিনটেজ ম্যাচ, ফুটবলের খবর এবং অন্যান্য বিষয়ভিত্তিক প্রোগ্রাম সম্প্রচার করে।  ২০০১ সালে, রিকার্ডো সিলভা মিলান চ্যানেলের সিইও হন, চ্যানেলটির আন্তর্জাতিক উন্নয়নে এবং ইউটিউবে বিশ্বব্যাপী সম্প্রচারের মাধ্যমে পথপ্রদর্শক হন।   কর্মী    ফ্যাবিও গুয়াদাগ্নিনি  বেনেডেটা রাডেলি  আলেসান্দ্রো বিয়াঞ্চি  জিউসেপ পাস্তোর  টমাসো তুর্চি  ফেদেরিকা জিল  মাউরো সুমা   নিয়মিত বা আধা-নিয়মিত অতিথি   জিওভানি লোডেটি (সাবেক ফুটবলার)  কার্লো পেলেগাত্তি (ফুটবল ধারাভাষ্যকার)  ফ্রাঙ্কো অর্ডিন (ক্রীড়া লেখক)   তথ্যসূত্র   বিষয়শ্রেণী:ইতালীয় ভাষার টেলিভিশন স্টেশন বিষয়শ্রেণী:১৯৯৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ইতালির টেলিভিশন চ্যানেল
যা পূর্বে  নামে পরিচিত ছিল।  প্যানাসনিক ২০১২ সালে পৃথিবীর ৪র্থ বৃহত্তম টেলিভিশন নির্মামাতা হয়।  ১৯১৮ সনে প্রতিষ্ঠিত এই কোম্পানি তার প্যানাসনিক নাম প্রথম গ্রহণ করে, ১৯৫৫ সালে একটি অডিও স্পিকারের মাধ্যমে। এই কোম্পানি ১৯২৭ থেকে তার পণ্য ন্যাশনাল নামে উৎপাদন করে আসছিল, এবং ১৯৮৬ সনে তারা জাপানে ও তাদের পণ্য প্যানাসনিক নামে বাজারজাত করতে শুরু করে। এদের পণ্য এতটাই জনপ্রিয় ছিল যে ৮০, ৯০ দশকে ন্যাশনাল নামে অসংখ্য নকল পণ্য বাজারে পাওয়া যাচ্ছিল এবং এখন ও যাচ্ছে।  তথ্যসূত্র  বহিঃসংযোগ     বিষয়শ্রেণী:বহুজাতিক কোম্পানি বিষয়শ্রেণী:ইলেকট্রনিক্স কোম্পানি বিষয়শ্রেণী:মোবাইল ফোন প্রস্তুতকারক বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:কম্পিউটার প্রিন্টার কোম্পানি বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:নেটবুক নির্মাতা বিষয়শ্রেণী:বহনযোগ্য অডিও প্লেয়ার প্রস্তুতকারক বিষয়শ্রেণী:প্যানাসনিক বিষয়শ্রেণী:জাপানি মার্কা বিষয়শ্রেণী:জাপানের প্রতিরক্ষা কোম্পানি বিষয়শ্রেণী:জাপানের আলোকচিত্র কোম্পানি বিষয়শ্রেণী:ব্যাটারি প্রস্তুতকারক বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:বৈদ্যুতিক যানবাহনের ব্যাটারি প্রস্তুতকারক বিষয়শ্রেণী:জাপানের ইলেকট্রনিক্স কোম্পানি বিষয়শ্রেণী:জাপানে সদর দফতর বহুজাতিক কোম্পানি বিষয়শ্রেণী:জাপানের কম্পিউটার কোম্পানি বিষয়শ্রেণী:বৈদ্যুতিক মোটর প্রস্তুতকারক বিষয়শ্রেণী:হেডফোন প্রস্তুতকারক
This module stores icon data for মডিউল:আইকন.   আইকন যোগ করার পদ্ধতি   To add a new icon, add a table in the following format:      code = {         image = "My image name.xyz",         tooltip = "My tooltip text",     },  If you want to add aliases for the code, use the following format instead:     code = {         aliases = {"alias1", "alias2"},         image = "My image name.xyz",         tooltip = "My tooltip text",     },  If any of the text you add has double quotes in, you will need to escape it with backslashes like this: .  Please make sure that any codes and aliases that you add don't match any existing codes or aliases. If they do, one of them will be overwritten with the other (and it's not possible to say for certain which will be overwritten with which).  You can omit the tooltip text if you want, but it is recommended that you add it.   আইকন মুছে ফেলার পদ্ধতি   Removing icons is fairly easy. Just remove the relevant entry from the data table. You can't remove the _DEFAULT entry, as মডিউল:Icon relies on it being there.
ফ্রেডরিকা ব্রেমার (১৭ আগস্ট ১৮০১ – ৩১ ডিসেম্বর ১৮৬৫) ছিলেন একজন সুইডিশ লেখক ও নারীবাদী সংস্কারক। তার প্রাত্যহিক জীবনের রেখচিত্র ১৮৪০ ও ১৮৫০-এর দশকে ব্রিটেন ও মার্কিন যুক্তরাষ্ট্রে বেশ জনপ্রিয় ছিল। আর এ জন্য তাকে সুইডিশ জেন অস্টিন বলে ডাকা হত যিনি সুইডিশ সাহিত্যে বাস্তবমুখী উপন্যাস লেখার সূচনা করেন। ৫০ বছর বয়সে, তার উপন্যাস হের্থার মাধ্যমে তিনি এমন একটি সামাজিক আন্দোলন গড়ে তোলেন যার মাধ্যমে সব সুইডিশ মেয়েদের ২৫ বছর হলে আইনগত বৈধ বয়সের অধিকার প্রতিষ্ঠা করে।  এছাড়াও তিনি হরে লারারিনেসমিনারিত নামের সুইডেনের প্রথম নারী টেরিটরি বিদ্যালয় প্রতিষ্ঠা করেন। এটি সোফি এডলারস্পারকে সুইডেনের প্রথম নারী বিষয়ক সাময়িকী ‘হোম রিভিউ’ প্রতিষ্ঠা করতে উৎসাহ প্রদান করে। ১৮৮৪ সালে তার নামে সুইডেনের প্রথম নারী অধিকার নিয়ে কাজ করা সংগঠন ‘ফ্রেডরিকা ব্রেমার অ্যাসোসিয়েশন’ যাত্রা শুরু করে।  প্রারম্ভিক জীবন ব্রেমার ১৮০১ সালের ১৭ আগস্ট টোর্লা মেনরে জন্মগ্রহণ করেন যা বর্তমানে ফিনল্যান্ডে অবস্থিত। তার পিতার নাম কার্ল ফ্রেডরিক ব্রেমার ও মাতার নাম বিরগিতা সার্লোট্টা হলসস্ট্রোম। তার দাদা জ্যাকব ও দাদি উলরিকা ফ্রেডরিক ব্রেমার মিলে সুইডিশ-ফিনল্যান্ডের সবচেয়ে বড় ব্যবসায়ী সম্রাজ্যের একটি প্রতিষ্ঠা করেন। কিন্তু তার মাতার মৃত্যুর পর তার ভাই সব নিয়ে নেন। ফ্রেডরিকা যখন তিন বছর বয়স তখন তাদের পরিবার স্টকহোমে স্থানান্তর হন। পরের বছর তারা আরসটা প্রাসাদ ক্রয় করেন যা রাজধানী থেকে ২০ মাইল দূরে অবস্থিত। পরবর্তীতে ফ্রেডরিকা দুই যুগ এই প্রসাদ ও তার আশে পাশে তার পরিবার কর্তৃক ক্রয় করা প্রাসাদে অতিবাহিত করেন।  ফ্রেডরিকা ও তার বোনরা কেতাদুরস্ত সমাজের বিশিষ্ট ব্যক্তিদের মত ছোটবেলা থেকে শিক্ষাগ্রহণ করছিলেন। তখনকার সময় সুইডেনের কেতাদুরস্ত সমাজের মেয়েদের মত তারাও গৃহশিক্ষকে কাছে পড়ালেখা করতেন ও অন্যান্য শিক্ষা গ্রহণ করতেন। তিনি ভালো চিত্রাঙ্কনকারী ছিলেন এবং জার্মানি, সুইজারল্যান্ড, ফ্রান্স ও নেদারল্যান্ডে শিক্ষাগ্রহণ করেন। তিনি এক সময় বলেছিলেন যে, তিনি ছোটবেলায় কয়েক বছর তার জীবন সম্পর্কে ডায়েরি লিখতেন এবং প্রতিদিনকার ঘটনা লিপিবদ্ধ করে রাখতেন। তিনি তার সীমিত চলাফেরা ও সব জায়গায় না মিশতে পারা ইত্যাদির জন্য ক্রমেই হতাশ হয়ে পড়েন। পরবর্তীতে এসব কিছুই তাকে নারীদের অধিকার নিয়ে সচেতন হতে সাহায্য করে।  তথ্যসূত্র  আরোও পড়ুন Stendahl, Brita K. The Education of a Self-Made Woman, Fredrika Bremer, 1801–1865  (Edwin Mellen Press. 1994) 	 Wieselgren,  Greta Fredrika Bremer och verkligheten: Romanen Herthas tillblivelse (Kvinnohistoriskt arkiv. Norstedt. 1978)   বহিঃসংযোগ  Fredrika-Bremer-Förbundet        বিষয়শ্রেণী:১৮০১-এ জন্ম বিষয়শ্রেণী:১৮৬৫-এ মৃত্যু বিষয়শ্রেণী:সুয়েডীয় নারীবাদী বিষয়শ্রেণী:সুয়েডীয় নারীবাদী লেখক বিষয়শ্রেণী:১৯শ শতাব্দীর সুয়েডীয় জনহিতৈষী বিষয়শ্রেণী:১৯শ শতাব্দীর সুয়েডীয় লেখক বিষয়শ্রেণী:১৯শ শতাব্দীর সুয়েডীয় লেখিকা বিষয়শ্রেণী:জার্মান বংশোদ্ভূত সুয়েডীয় ব্যক্তি বিষয়শ্রেণী:ফিনীয় বংশোদ্ভূত সুয়েডীয় ব্যক্তি